google/wiki40b huggingface dataset:
Kozmické neutrínové pozadie

Nukleosyntéza Veľkého tresku

Pre svoj vplyv na rýchlosť rozpínania vesmíru počas BBN závisia teoretické predpoklady počiatočných množstiev ľahkých prvkov na Nν. Astrofyzikálne meranie množstva ⁴He a ²D stanovili hodnotu Nν = 3,14^{+0,70}_{-0,65} pri intervale istoty 68% , čo je veľmi dobrá zhoda s predpokladom Štandardného modelu.

Anizotropia CMB a vznik štruktúr

Prítomnosť CNB ovplyvňuje vývoj anizotropnosti CMB, ako aj rast pertuberácií hmoty, dvoma spôsobmi: prínosom k hustote žiarenia vo vesmíre a tzv. anizotropným napätím neutrín, ktoré tlmí akustické vibrácie spektra. Navyše voľné hmotné neutrína potláčajú rast malých štruktúr. Kombinácia 5-ročných údajov sondy WMAP, údajov o supernovách typu Ia a informácií o rozsahu akustických oscilácií baryónov udala hodnotu Nν = 4,34^{+0,88}_{-0,86}, čím nezávisle potvrdila obmedzenia BBN. V blízkej budúcnosti sa súčasné chyby Nν rádovo vylepšia pomocou satelitov ako napr. Planck.
Jindřich Šimon Baar

Stručný životopis

Študoval gymnázium v Domažliciach (1880 – 1888), potom teológiu v Prahe. Roku 1892 bol vysvätený na kňaza. Potom pôsobil na niekoľkých miestach ako duchovný a v tejto funkcii sa zapojoval do snáh o cirkevnú reformu. Najprv ako kaplán v Přimde, Spálenom Poříčí, Stochove a Úněticiach, potom v rokoch 1895 – 1897 a 1909 – 1919 farár v Ořechu a 1899 – 1909 v Klobukách. V rokoch 1918 – 1921 bol predsedom Jednoty katolíckeho duchovenstva. Roku 1919 odišiel do dôchodku a žil vo svojej rodnej dedine. Po jeho smrti v Klenčí zriadili Muzeum Jindřicha Šimona Baara.
ISO 3166-2:RO

Kódy ISO 3166-2 pre Rumunsko identifikujú 41 žúp. Prvá časť (RO) je medzinárodný kód pre Rumunsko, druhá časť pozostáva z jedného alebo dvoch písmen identifikujúcich župu.
Melodika

Melodika je náuka o melódii, o tvorení nápevov; melodický ráz skladby, hudobnosť, melodickosť vôbec.
James Dwight Dana

Dielo

Jeho najznámejšími knihami boli Mineralogický systém (1837), Príručka mineralógie (1848) a Príručka geológie (1863). Ním zavedený systém zadelenia minerálov sa používa dodnes. V roku 1997 vyšla po dlhšom čase 8. revízia.
V jeho biografii možno nájsť 214 kníh a spisov. Medzi prvými je spis o podmienkach na Vezuve z roku 1834, medzi jeho posledné diela patrí štvordielna Charakteristika vulkánov (1890), v ktorej Dana zhrnul svoj dlhoročný vulkanologický výskum na Havajských ostrovoch.
Termíny geosynklinála a archaikum, ktoré Dana zaviedol v roku 1873, sa používajú dodnes.
Hviezda pred hlavnou postupnosťou

Hviezda pred hlavnou postupnosťou (PMS hviezda alebo PMS objekt) je hviezda v štádiu, keď ešte nedosiahla hlavnú postupnosť. Môže tu patriť premenná hviezda typu T Tauri, premenená hviezda typu FU Orionis (menej ako 2-násobok hmoty Slnka) alebo hviezda typu Herbig Ae/Be (2 – 8 násobok hmoty Slnka).
Zdrojom energie týchto objektov je gravitačné zmršťovanie. Na Hertzsprungov-Russellovom diagrame, štádium hviezdy pred hlavnou postupnosťou s hmotou väčšou ako 0,5 násobok hmoty Slnka sa posúva na Hayashiho stopu (takmer vertikálne smerom nadol) a neskôr na Henyeyho stopu (takmer horizontálne doprava naproti hlavnej postupnosti).
PMS hviezdy môžu byť odlíšené od trpaslíkov hlavnej postupnosti použitím hviezdneho spektra pri meraní korelácie medzi gravitáciou a teplotou. PMS hviezda bude mať väčší polomer ako hviezda hlavnej postupnosti a tým pádom bude mať menšiu hustotu a povrchovú gravitáciu.
Ak okolitá hmota padá do centrálnej kondenzácie, tak takáto hviezda je považovaná za protohviezdu. Ak okolitý plynový a prachový obal rozptyľuje a tým sa zastavuje rast hviezdy, tak takáto sa považuje za hviezdu pred hlavnou postupnosťou. Takéto hviezdy sa stávajú opticky viditeľnými už po ich vzniku. V štádiu pred hlavnou postupnosťou existujú po dobu asi 1 % dĺžky života hviezdy (80 % existencie sú vo forme hviezd hlavnej postupnosti).
Predpokladá sa, že všetky hviezdy v tomto štádiu majú hustý protoplanetárny disk, ktorý je miestom vzniku planét.
Baker Street (stanica metra)

História

Stanicu metra na Baker Sreet otvorili 10. januára 1863 ako jednu z pôvodných staníc prvej podzemnej dráhy na svete, tzv. Metropolitan Railway. Tieto nástupištia sa využívajú dodnes a zastavujú na nich vlaky Circle a Hammersmith & City Line.
O päť rokov neskôr, 14. apríla 1868 otvorili nové nástupištia (v súčasnosti obsluhované Metropolitan Line) ako súčasť rozšírenia linky do dnes už neexistujúcej stanice Swiss Cottage, potom Harrow-on-the-Hill a ďalej na severozápad. Počas nasledujúcich desaťročí bola táto časť stanice niekoľkokrát prestavaná tak, aby poskytovala štyri nástupištia. Súčasná konfigurácia stanice na Metropolitan Line pochádza z roku 1925 a z približne rovnakého obdobia pochádza aj nadzemná staničná budova, navrhnutá architektom Charlesom Clarkom.
Baker Street & Waterloo Railway (dnešná Bakerloo Line) bola otvorená 10. marca 1906 a Baker Street bola navrhnutá ako jej konečná stanica, kým nebude linka predĺžená do stanice Marylebone. To sa stalo 27. marca 1907.
20. novembra 1939 prevzala Bakerloo Line vetvu do Stanmore, ktorú dovtedy obsluhovala Metropolitan Line, pričom nasledovala výstavba ďalších dvoch nástupíšť a spojovacích tunelov medzi stanicami Baker Street a Finchley Road. O štyridsať rokov neskôr, 1. mája 1979, vystriedala Bakerloo Line na vetve do Stanmore novo-otvorená Jubilee Line.
Baker Street patrí medzi najkomplikovanejšie stanice siete londýnskeho metra. Podpovrchová (pôvodná) stanica (Circle a Hammersmith & City Line) je spojená s otvorenou stanicou Metropolitan Line. Tá slúži ako konečná stanica niektorých vlakov premávajúcich na Metropolitan Line. Nachádza sa tu ale aj spojka, ktorá umožňuje vlakom napojenie sa na trať Circle Line až do stanice Aldgate. Pod týmito nástupišťami sa nachádzajú nástupištia podzemných liniek (Bakerloo a Jubilee Line), ktoré sú navrhnuté tak, aby poskytovali možnosť priameho prestupu. Baker Street ma najviac nástupíšť zo všetkých staníc londýnskeho metra, spolu ich je desať.
Methods-Time Measurement

MTM (angl. Methods-Time Measurement) je systém dopredu stanovených časov, ktorý je široko využívaný v priemysle pre popis a kvantifikáciu manuálnych pracovných postupov. MTM utvára pracovné postupy prostredníctvom popisu, štrukturalizácie, plánovania a analýzy pomocou obsahovo a časovo definovaných procesných prvkov.

MTM - 1

Je to technika používaná vo veľkosériovej výrobe.

MTM - 2

MTM - 2 bolo vyvinuté švédskym zväzom MTM. Využíva sa hlavne v Škandinávii, Veľkej Británii a Francúzsku.

MTM - UAS

Je to technika používaná v sériovej výrobe. Používa sa hlavne v automobilovom priemysle, pri výrobe prístrojov, elektrotechnickej a elektronickej výrobe a logistike.

MTM - MEK

Je to technika MTM pre kusovú a malosériovú výrobu zohľadňujúca špeciálne požiadavky tohto výrobného typu. Typické oblasti použitia sú vo firmách strojárenstva a oceliarstva, vo výrobe zariadení, lietadiel, ale taktiež v oblastiach údržby a opravy, logistike, ako aj v montáži a pri prestavbe.

MTM - Prokon

Pre nasadenie v už čo možno ranom štádiu procesu vzniku produktu vyvinul Nemecký zväz MTM ProKon ako nástroj pre konštruktéra. 
ProKon je postup pre zhodnotenie jednotiek a dielov z hľadiska vhodnosti pre montáž. Z hodnotenia vyplývajú konštrukčné podnety pre montážne vhodný dizajn výrobku.
Boussac (Creuse)

Poloha

Obec má rozlohu 1,48 km². Najvyšší bod je položený 395 m n. m. a najnižší bod 335 m n. m.

Zámok a slávne tapisérie

Zámok bol postavený v 15. storočí, prebudovaný v 16. a 17. storočí.
V apríli 1794 sa rozhodol magistrát na nátlak vedenia departementu a ľudových más dať zrúcať zámok Boussac. Na toto vynaložil 8400 livrov (v revolučných asignátoch). Bol demolovaný donjon, opevnenie, portál, strechy, kompaktná zostala len masa múrov. Nad hlavným vchodom sa zachoval erb rodiny de Boussac tesaný do kameňa v podobe troch zväzkov obilia.
V objekte zámku sa nachádzajú dva kostoly postavené v roku 1150.
3. októbra 1837 zámok predala posledná majiteľka Pauline de Carbonières magistrátu obce Boussac. Odvtedy tam sídlila podprefektúra. Od roku 1926 zámok slúžil ako kasárne. V roku 1965 ho kúpila rodina Blondeau, ktorá ho kvalitne reštaurovala.

Dáma a jednorožec

Sála gárd v zámku ukrývala od 18. storočia šesť veľkých tapisérií s názvom Dáma a jednorožec. Tapisérie boli vyrobené vo Flámsku v rokoch 1484 – 1500. Téma zobrazenia je inšpirovaná nemeckou legendou z 15. storočia. Na zámku sa ocitli v dôsledku dedičských nárokov postupne cez reťaz majiteľov: Le Viste z La Roche-Aymon, potom Rilhaca, barónov de Boussac a nakoniec rodinu Carbonnières, majiteľov Boussacu v predvečer Francúzskej revolúcie. Nachádzali sa v zámku aj počas jeho predaja obecnému zastupiteľstvu, keď bol tento predaný magistrátu. Magistrát Boussacu tapisérie predal v roku 1882 za 25 000 zlatých frankov zástupcovi francúzskeho štátu. Tapisérie sa aktuálne nachádzajú v Paríži v múzeu „Musée national du Moyen Âge - Thermes et hôtel de Cluny“.
O tapisériách písala aj George Sand, ktorá bývala častým hosťom na zámku Boussac, mala svoj apartmán na 2. poschodí. Keďže bola dôverná priateľka Prospera Mériméeho, ktorý bol generálnym inšpektorom francúzskych pamiatok, podarilo sa im spolu objaviť krásnu sériu tapisérií v roku 1841, pričom George Sand z toho urobila príbeh.

Obyvateľstvo

Počet obyvateľov obce je 1 327 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Montrésor (obec)

Poloha

Obec má rozlohu 0,98 km². Najvyšší bod je položený 121 m n. m. a najnižší bod 87 m n. m.

Obyvateľstvo

Počet obyvateľov obce je 336 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Definičný obor

Definičný obor alebo obor definície (zriedkavo: obor alebo doména) zobrazenia (teda funkcie) sú všetky prvky množiny, z ktorej sa zobrazuje. Ak použijeme terminológiu funkcií, je to množina všetkých nezávisle premenných, pre ktoré je funkcia definovaná.

Maximálny definičný obor

Ak definičný obor nie je zadaný, tak za definičný obor považujeme množinu všetkých hodnôt nezávisle premennej (napr. x), pre ktoré (vôbec) existujú funkčné hodnoty ( f(x) ) a takýto definičný obor nazývame existenčný obor funkcie alebo maximálny definičný obor funkcie. Napríklad funkcia  na množine reálnych čísiel  nie je definovaná pre . Jej (maximálny) definičný obor je teda množina . Iným netriviálnym príkladom je funkcia tangens, ktorá je (vôbec) definovaná pre všetky reálne čísla okrem celých násobkov čísla .
Bidos

Poloha

Obec má rozlohu 1,36 km². Najvyšší bod je položený 267 m n. m. a najnižší bod 213 m n. m.

Obyvateľstvo

Počet obyvateľov obce je 1 174 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Houldizy

Poloha

Obec má rozlohu 4,62 km². Najvyšší bod je položený 309 m n. m. a najnižší bod 165 m n. m.

Obyvateľstvo

Počet obyvateľov obce je 340 obyvateľov (2009).
Graf vývoja obyvateľstva:
Zdroje: INSEE
Naoko Jamazakiová

Osobný život

Naoko Jamazakiová, rodená Suminová, sa vydala za Taičiho Jamazakiho a má s ním jednu dcéru. Baví ju potápanie, lyžovanie, lietanie a hudba.

Vzdelanie

Študovala letecké inžinierstvo na univerzite v Tokiu, v roku 1993 dosiahla titul bakalár (magister v roku 1996).

Pracovná kariéra

Od roku 1996 pracovala v tíme JAXA pracujúcom na module Kibó, od roku 1998 v skupine budujúcej centrifúgu pre Medzinárodnú vesmírnu stanicu (ISS).
Vo februári 1999 bola vybraná do skupiny astronautov JAXA, do septembra 2001 prechádzala všeobecným výcvikom v stredisku JAXA v Cukube. V lete 2003 trénovala vo Hviezdnom mestečku, od roku 2004 sa pripravovala v Johnsonovom vesmírnom stredisku v Houstone, vo februári 2006 získala v NASA kvalifikáciu letový špecialista. Naďalej zostala v Houstone v súvislosti s prípravou na vypustenie japonského modulu.
10. novembra bola agentúrami NASA a JAXA oznámená jej nominácia do posádky letu STS-131 plánovaného na február 2010. Do vesmíru odštartovala na palube raketoplánu Discovery 5. apríla 2010.
Plonévez-du-Faou

Poloha

Obec má rozlohu 80,73 km². Najvyšší bod je položený 275 m n. m. a najnižší bod 50 m n. m.

Obyvateľstvo

Počet obyvateľov obce je 2 118 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Raspberry Pi

Raspberry Pi (výslovnosť [ˈraːzbəri pai]) je jednodoskový počítač s doskou veľkosti zhruba platobnej karty, prípadne ide o niečo menšiu doštičku (výpočtový modul). Vyvíja ho britská nadácia Raspberry Pi Foundantion s cieľom podporiť výučbu informatiky v školách.
Základom Raspberry Pi A+, B+, Zero a Compite module je SoC BCM2835 firmy Broadcom, ktorý obsahuje centrálny procesor ARM1176JZF-S s taktom 700 MHz a 256 MiB alebo 512 MiB pamäte RWM (RAM).
Základom Raspberry Pi 2 je SoC BCM2836 tiež firmy Broadcom, ktorý obsahuje štyri spätne kompatibilné CPU s taktom 900 MHz, posilnenú jednotkou SIMD a 1 GiB pamäte RAM.
Základom najaktuálnejšieho modelu Raspberry Pi 3 a Compute Module 3 je SoC BCM2837 firmy Broadcom s taktom 1,2 GHz.
Všetky typy Raspberry Pi obsahujú grafický procesor VideoCore IV kompatibilný s OpenGL ES 2.0. Naopak neobsahujú žiadne rozhranie pre pevný disk alebo SSD – pre zavedenie systému a trvalé uchovanie dát je určený slot na SD kartu.
Jednodosková verzia je ponúkaná v dvoch modeloch: Model 1B+ sa ponúka za 25 amerických dolárov, pričom táto verzia má navyše sieťový adaptér s konektorom RJ45 a druhý USB port.
Raspberry Pi výpočtový modul je ponúkaný na doske o veľkosti 67,6 × 30 mm, so zhodným SoC a druhým čipom, ktorý je softvérovo kompatibilný s SD kartou v modeli A/B. Je primárne určený pre zasunutie do užívateľskej dosky pomocou štandardného DDR2 SODIMM konektoru, prípadne do vstupno-výstupného modulu dodávaného výrobcom.
Samotný výrobca ponúka k počítaču ako operačné systémy ARM verzie linuxových distribúcií Debian a Arch. Výrobca tiež ohlásil práce na systéme Rasdroid pre Raspberry Pi na báze Androidu 4.0.
Dňa 28. februára 2014 firma Broadcom uvoľnila ovládač grafického procesora použitého v Raspberry Pi, pod open-source BSD licenciou. V tej súvislosti nadácia Raspberry Pi Foundantion vyhlásila, že prvý, kto na Raspberry Pi prispôsobí a rozbehne hru Quake III, dostane prémiu 10 000 amerických dolárov.
Anceins

Poloha

Obec má rozlohu 12,33 km². Najvyšší bod je položený 258 m n. m. a najnižší bod 189 m n. m.

Obyvateľstvo

Počet obyvateľov obce je 233 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Valerián Depta

Životopis

Narodil sa v Rumunsku v rodine mlynára. Základnú školu a gymnázium navštevoval v Sirete. Potom pokračoval v štúdiu na univerzite v Černovci, kde ukončil štúdium práva. Neskôr pôsobil ako pracovník štátnej správy v Bukovine. Do roku 1930 pracoval v štátnej službe ako vrchný okresný komisár vo Vsetíne na Morave. Odtiaľ bol preložený na Slovensko, kde v období rokov 1931 až 1938 pracoval v Giraltovciach vo funkcii okresného náčelníka. V roku 1940 odišiel do dôchodku a presťahoval sa do Bratislavy. V roku 1948 opäť začal pracovať vo Výskumnom ústave agrochemickej technológie v Bratislave.
Zomrel v roku 1963 v Bratislave.

Entomologické aktivity

Entomológii sa venoval s veľkým záujmom a to prevažne radu chrobákov, pričom robil hlavne faunistický prieskum chrobákov. Spočiatku robil prieskum na Morave (predovšetkým na Vsetínsku), potom i na území Slovenska. O slovenských drobčíkoch spracoval v roku 1950 významnú prácu. Niektoré jeho údaje o výskyte druhov hmyzu citovali v svojich prácach i iní významní entomológovia.
Jeho zbierka hmyzu v počte cca 22 800 ks - hlavne chrobáky (Coleoptera) (Staphylinidae, Catopidae a Silphidae) je v Slovenskom Národnom múzeu v Bratislave.
Ekonomické fórum v Krynici

Ekonomické fórum v Krynici je medzinárodné stretnutie predstaviteľov z hospodárskej a politickej oblasti z regiónu strednej a východnej Európy, ktoré sa uskutočňuje každý rok v meste Krynica-Zdrój (Poľsko) od roku 1992 (prvá polovica septembra). Tvorcom myšlienky organizovania Ekonomického fóra je Zygmunt Berdychowski, jej organizátorom je Inštitút východných štúdií sídliaci vo Varšave.
Ekonomické fórum v Krynici prešlo evolúciou. Z malej konferencie, na ktorú prišlo v roku 1992 okolo 100 účastníkov – hlavne z Poľska, sa pretransformovalo na najväčšie a najznámejšie stretnutie predstaviteľov sveta politiky a biznisu v strednej a východnej Európe.
Hlavnou misiou Ekonomického fóra je tvorenie priaznivého prostredia pre rozvoj politickej a hospodárskej spolupráce v Európe. V Krynici už niekoľko rokov znejú dôležité deklarácie týkajúce sa hospodárskej politiky a názory účastníkov sú citované svetovými médiami. Tieto názory sú diskutované aj mnohými expertmi.

Hostia

Medzi hosťami Ekonomického fóra sú prezidenti, premiéri, ministri, európski komisári, poslanci parlamentov, riaditelia najväčších firiem, experti, predstavitelia samospráv, sveta kultúry a novinári. XXVI. ročníka Ekonomického fóra v roku 2016 sa zúčastnilo viac ako 3000 hostí z 60 štátov – lídri politického, hospodárskeho a spoločenského života z Európy, Ázie a Ameriky.
Doteraz sa na Ekonomickom fóre zúčastnili medzi inými:
Valdas Adamkus (človek roka 2003), José María Aznar, Gordon Bajnai, José Manuel Barroso (človek roka 2009), Marek Belka, Elmar Brok, Jerzy Buzek (človek roka 2008), Emil Constantinescu, Massimo D’Alema, Norman Davies, Valdis Dombrovskis, Roland Dumas, Andrzej Duda, Mikuláš Dzurinda (človek roka 2002), Robert Fico (človek roka 2012), Vladimir Filat (človek roka 2010), Jan Fisher, Kolinda Grabarová-Kitarovićová, Alfred Gusenbauer, Dalia Grybauskaitėová, Rebecca Harms, Václav Havel (človek roka 2006), Danuta Hübnerová, Toomas Hendrik Ilves, Ďorge Ivanov, Arsenij Petrovyč Jaceňuk, Viktor Janukovyč, Sergej Jastržembskij, Viktor Juščenko (človek roka 1999), Jarosław Kaczyński (človek roka 2014), Ewa Kopaczová, Aleksander Kwaśniewski (človek roka 2000), Bronisław Komorowski (človek roka 2011), Gediminas Kirkilas, Horst Köhler, Milan Kučan, Vytautas Landsbergis, Thomas de Maizière, Stjepan Mesić, Mario Monti, Leszek Miller, Giorgio Napolitano, Viktor Orbán (človek roka 2015), Andris Piebalgs, Petro Porošenko, Viviane Redingová, Micheil Saakašvili (človek roka 2005), Jorge Fernando Branco de Sampaio, Karel Schwarzenberg, Bohuslav Sobotka, László Sólyom, Beata Szydłová, Boris Tadić, Mirek Topolánek, Donald Tusk (človek roka 2007), Vaira Vīķisová-Freibergsová, Lech Wałęsa (človek roka 2004), José Luis Rodríguez Zapatero.

Média

Na Ekonomickom fóre sú prítomné média z celého sveta, príspevky z diskusií sa dajú nájsť v medzinárodných tlačových agentúrach, napríklad: Bloomberg, Agence France-Presse, Euronews, Reuters či TASS a na stránkach najčítanejších denníkov, ako napríklad: The Wall Street Journal, Die Welt, Kommersant či Financial Times.
Viliam Plevza

PhDr. Viliam Plevza, DrSc. (*1934) je bývalý stranícky historik, od roku 1980 univerzitný profesor (Filozofická fakulta UK), organizátor historickej vedy v ČSSR, od 1980 akademik SAV a od 1982 ČSAV. Zaoberal sa dejinami revolučného robotníckeho hnutia, komunistickej strany a novšími politickými dejinami Česko-Slovenska, od roku 1969 riaditeľ Ústavu dejín KSS (od r. 1971 premenovaného na Ústav marxizmu-leninizmu ÚV KSS). Po novembri 1989 vlastník súkromnej galérie Galéria Excelent v Bratislave. Od 1978 člen Predsedníctva SAV. V rokoch 1976-1986 kandidát ÚV KSS a a od r. 1986 člen UV KSS. V rokoch 1977, 1980, 1985 získal Národnú cenu SSR. V roku 1984 Rad práce a 1985 získal štátnu cenu Klementa Gottwalda.
Coubisou

Poloha

Obec má rozlohu 30,95 km². Najvyšší bod je položený 836 m n. m. a najnižší bod 319 m n. m.

Obyvateľstvo

Počet obyvateľov obce je 536 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montigny-lès-Vaucouleurs

Poloha

Obec má rozlohu 11,83 km². Najvyšší bod je položený 381 m n. m. a najnižší bod 280 m n. m.

Obyvateľstvo

Počet obyvateľov obce je 75 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lazenay

Poloha

Obec má rozlohu 30,74 km². Najvyšší bod je položený 153 m n. m. a najnižší bod 107 m n. m.

Obyvateľstvo

Počet obyvateľov obce je 351 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Karol Jozef Hadik

Život

Bol druhorodeným synom poľného maršala slovenského pôvodu Andreja Hadika. Do cisárskej armády vstúpil ako 17 ročný. Najprv slúžil u husárov a bojoval proti Turkom aj Francúzom. V roku 1796 získal hodnosť poľného podmaršala (Feldmarschall-Lieutenant) a stal sa držiteľom Vojenského rádu Márie Terézie. V roku 1799 v bitke pri Novi velil pravokrídlovej kolóne. V roku 1800 najprv velil obrane mosta cez Chiusella a potom bol 14. júna 1800 v bitke pri Marengu zranený a následkom tohto zranenia 24. júna v nedožitých 44 rokoch v susednej Alessandrii podľahol.
Havernas

Poloha

Obec má rozlohu 4,48 km². Najvyšší bod je položený 139 m n. m. a najnižší bod 51 m n. m.

Obyvateľstvo

Počet obyvateľov obce je 401 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
U Zámecké Moravy

Ochrana

Predmetom ochrany bol lužný porast s výskytom perovníka pštrosieho.
Chránené územie sa nachádzalo severne od rieky Moravy v juhovýchodnom susedstve zámku Nové Zámky. Ku dňu 1. júnu 2010 došlo k jeho zrušeniu a začleneniu predmetnej lokality do súčasne zväčšenej prírodnej rezervácie Hejtmanka.
Pont-sur-l’Ognon

Poloha

Obec má rozlohu 4,16 km². Najvyšší bod je položený 315 m n. m. a najnižší bod 253 m n. m.

Obyvateľstvo

Počet obyvateľov obce je 57 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ramzovské sedlo

Poloha

Sedlo sa nachádza v západnej časti pohoria, na ceste II/369 i železničnej trati, spájajúcej mestá Hanušovice a Jeseník a oddeľuje podcelok Hrubého Jeseníka Keprnická hornatina a Rychlebské hory. Rozkladá sa medzi vrchmi Šerák a Smrk a je strediskom letnej i zimnej turistiky.

Turizmus

Zo sedla premáva sedačková lanovka na vrchol Šeráku. V Ramzovském sedle sa nachádza lyžiarske stredisko.

Prístup

Ramzovské sedlo je prístupné cestou i železnicou od Hanušovic alebo Jeseníka.
Boulazac

Poloha

Obec má rozlohu 14,58 km². Najvyšší bod je položený 222 m n. m. a najnižší bod 83 m n. m.

Obyvateľstvo

Počet obyvateľov obce je 6 603 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bezkofeínová káva

Charakteristika

Bezkofeínová káva sa používa hlavne ako náhrada za klasickú kávu pre ľudí, ktorí trpia ochoreniami srdca a ciev, ľuďom s vysokým krvným tlakom ale aj tehotným ženám. Káva je dostupná ako zrnková či mletá, ale aj vo forme instantnej kávy. Káva nie je úplne bez kofeínu: jedna 250 ml šálka obsahuje približne 3-12 mg kofeínu, pri porovnaní s viac ako 100 mg kofeínu štandardnej kávy.
Moussy (Val-d’Oise)

Poloha

Obec má rozlohu 4,75 km². Najvyšší bod je položený 112 m n. m. a najnižší bod 56 m n. m.

Obyvateľstvo

Počet obyvateľov obce je 153 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ondrej Holec

Životopis

V roku 1935 – 1938 navštevoval meštiansku školu v Banskej Bystrici.Pracoval u gazdov v Ponikách a v Banskej Bystrici-Radvani (1938 – 1941). Od roku 1949 inštruktor pre zakladanie JRD pri Jednotnom NV v Banskej Bystrici. Predseda JRD na Ponikách (1962 – 1975). Poslanec SNR (1971 – 1975).
Náporový motor

Náporový motor (ramjet) je konštrukčne najjednoduchším typom reaktívneho motora. Je tvorený zužujúcou sa trubicou, na oboch koncoch otvorenou. Vzduch do motora vstupuje náporom pri lete. Na vstupe sa vstupujúci vzduch spomalí, čím vzrastie jeho tlak. Do takto stlačeného vzduchu sa v spaľovacej komore vstrekne palivo. Horením paliva sa uvoľní tepelná energia, teplota a objem spalín prudko vzrastie, čím ešte viac narastie tlak. Spaliny vysokou rýchlosťou unikajú zužujúcou sa výstupnou tryskou. Nevýhodou je, že motor kvôli absencii ventilátora na vstupe nemôže pracovať v pokoji (chýba náporový tlak) a pre svoju činnosť sa musí urýchliť na pracovnú rýchlosť externým zariadením. Najväčšiu účinnosť dosahuje pri vysokých rýchlostiach, okolo M6. Ďalším typom podobného motora je náporový motor s nadzvukovým spaľovaním – Scramjet.

Dejiny

Náporový motor vynašiel v roku 1907 René Lorin a v roku 1908 si ho nechal patentovať.